Han fullførte grunnskolen i 1958, gikk framhaldsskole 1958–1960 og ungdomsskole 1961–1962. Han tok artium som privatist i 1969 og gikk befalsskole i Luftforsvaret i Stavern 1965–1966. Myraune ble uteksaminert fra Luftkrigsskolen i Trondheim i 1971 og har gjennomført studier som systemanalytiker ved NATO i Tyskland fra 1976. Samme år studerte han også bedriftsøkonomi ved BI. Han fullførte senere Forsvarets stabsskole II i 1984 og Forsvarets høgskoles totalforsvarskurs i 1994.